Што да канстытуцыйных пытаньняў, то яны цалкам пакуль што залежаць ад пытаньня ўлады – каму належыць улада ў гэтай адзінай саюзнай прасторы. І зразумела, што Масква не жадае дзяліць уладу пароўну, бо гэта азначае страту кантролю над эканамічнымі працэсамі. У той жа час Аляксандар Лукашэнка не гатовы паступіцца сваёй уладаю і перадаць яе Маскве. І ў гэтым сэнсе Аляксандар Лукашэнка ўсё больш ператвараецца з галоўнага лякаматыва інтэграцыі ў галоўную перашкоду на шляху інтэграцыі.